ananddey/assamese-wiki-corpus huggingface dataset:
অতুল চন্দ্ৰ হাজৰিকা

অতুল চন্দ্ৰ হাজৰিকা (; ১৯০৩-১৯৮৬) এগৰাকী অসমীয়া কবি, নাট্যকাৰ, গদ্য লেখক আৰু শিশু সাহিত্যিক। ১৯৫৩ চনৰ পৰা ১৯৫৬ চনলৈ তেওঁ একাদিক্ৰমে তিনিবাৰ অসম সাহিত্য সভাৰ সাধাৰণ সম্পাদক নিৰ্বাচিত হৈছিল। ১৯৫৯ চনৰ অসম সাহিত্য সভাৰ নগাঁও অধিবেশনত তেখেতে সভাপতিত্ব কৰিছিল। অসম সাহিত্য সভাই ১৯৮২ চনত তেখেতক সাহিত্যাচাৰ্য উপাধিৰে সন্মানিত কৰে। হাজৰিকাদেৱে অসমত এক নাট্য আন্দোলনৰ সূচনা কৰি অসমৰ ৰঙ্গমঞ্চসমূহত প্ৰভাৱ পেলাইছিল আৰু তাৰেই ফলত বঙালী নাটকে অসমৰ ৰঙ্গমঞ্চ ত্যাগ কৰিবলৈ বাধ্য হৈছিল।

জন্ম তথা প্ৰাৰম্ভিক জীৱন

অতুল চন্দ্ৰ হাজৰিকাৰ ১৯০৩ চনৰ ৯ ছেপ্টেম্বৰত গুৱাহাটীত জন্ম হয়। পিতৃৰ নাম ৰমাকান্ত হাজৰিকা আৰু মাতৃৰ নাম নিৰুপমা হাজৰিকা আছিল। অতুল চন্দ্ৰ হাজৰিকাই লতাশিল প্ৰাথমিক বিদ্যালয়ত বাল্য শিক্ষা আৰু মাণিক চন্দ্ৰ বৰুৱা মধ্য ইংৰাজী বিদ্যালয়ত শিক্ষা সমাপ্ত কৰি কটন কলেজিয়েট বিদ্যালয়ত মাধ্যমিক শিক্ষা লাভ কৰে। ১৯২৩ চনত প্ৰৱেশিকা পৰীক্ষাত তিনিটা লেটাৰ নম্বৰ সহ উত্তীৰ্ণ হয়। ১৯২৮ চনত কটন মহাবিদ্যালয়ৰ পৰা কলা বিভাগত স্নাতক ডিগ্ৰী লাভ কৰে। ১৯৪৪ চনত অনাঅনুষ্ঠানিক ভাবে পৰীক্ষা দি দ্বিতীয় শ্ৰেণীৰ প্ৰথম স্থান লাভ কৰি কলিকতা বিশ্ববিদ্যালয়ৰ পৰা অসমীয়া বিষয়ত স্নাতকোত্তৰ উপাধি লাভ কৰে। ১৯৩০ চনৰ পৰা ১৯৪৮ চনৰ ভিতৰত হাজৰিকাই অসমৰ বিভিন্ন ঠাইত শিক্ষকতা কৰিছিল আৰু সেই সময়তেই আইনৰ স্নাতক ডিগ্ৰী (গুৱাহাটী আৰ্ল ল মহাবিদ্যালয়ৰ পৰা) আৰু বি টি ডিগ্ৰী (চেইণ্ট এডমাণ্ডচ মহাবিদ্যালয়, শ্বিলং) লাভ কৰিবলৈ সমৰ্থ হৈছিল। ১৯৪৮ চনত হাজৰিকাদেৱে কটন মহাবিদ্যালয়ৰ অসমীয়া বিভাগৰ প্ৰবক্তা হিচাপে নিযুক্তি পাইছিল। পিছলৈ কটন মহাবিদ্যালয়ৰ অসমীয়া বিভাগৰ মুৰব্বী অধ্যাপকৰূপে অৱসৰ গ্ৰহণ কৰে।
নৰকাসুৰ (১৯৩০),
বেউলা (১৯৩৯),
কনৌজ কুঁৱৰী (১৯৩৩),
শকুন্তলা,
ছত্ৰপতী শিৱাজী(১৯৪৭),
আশুতীৰ্থ,
মাৰ্জিয়ানা(১৯৫২),
নন্দ দুলাল (১৯৩৫),
কুৰুক্ষেত্ৰ (১৯৩৬),
শ্ৰীৰামচন্দ্ৰ (১৯৩৭),
সাবিত্ৰী (১৯৩৯)

ৰুক্মিণীহৰণ (১৯৪৯),
চম্পাৱতী (১৯৪৯),
দময়ন্তী (১৯৫২),
আহুতি (১৯৫২),
মানস প্ৰতিম (১৯৫২),
ৰংমহল (১৯৫২),
পাণীপথ (১৯৫২),
বীৰঙ্গনা (১৯৫২),
পাণ্ডৱৰ অগ্নি পৰীক্ষা (১৯৫৯),
টিকেন্দ্ৰজিত্ (১৯৫৯),
নিয্যাতিতা (১৯৫৯),
সতী (১৯৫৯),
বণিজ কোঁৱৰ,
অশ্ৰুতীৰ্থ,
আনন্দমঠ,

গ্ৰন্থ সংকলন (শিশু উপযোগী)
আঙ্কীয়া নাটৰ সাধু,
অপেশ্বৰীৰ দেশ,
ঈছপৰ সাধু,
আইতাৰ দেশ,
এণ্ডাৰছনৰ সাধু,
উছবৰ ভোগজৰা,
কথা-কীৰ্তন,
কথা-দশম,
কাব্যকথা,
কাব্য কাহিনী,
গ্ৰীমৰ সাধু,
জলকুঁৱৰী,

জোনাকী দেশৰ সোণালী সাধু,
দিগ্বিজয়,
নীলা চৰাই,
ভাৰত জেউতি,
বিশ্বজ্যোতি,
ৰাণী হিমানী,
ৰামায়ণৰ ৰহঘৰা,
লৰাৰ জাতক,
স্বৰ্গতো অধিক জনমভূমি,
হাঁহিচম্পা,
পাৰিজাত,
ৰুনুক জুনুক

আত্মজীৱনী সমূহ
স্মৃতিলেখা,
স্মৃতিৰ পাপৰি,
স্মতি,

সম্পাদিত গ্ৰন্থ সংকলন
বেজবৰুৱাৰ ৰচনাৱলী,
জ্যোতিধাৰা
উছৱৰ ভোগজৰা,
চন্দ্ৰকুমাৰ আগৰৱালা ৰচনাৱলী,
অসম সাহিত্য সভাৰ ভাষণাৱলী,
অসম ছাত্ৰ সন্মিলনৰ ভাষণাৱলী,

সন্মান আৰু স্বীকৃতি

১৯৫৯ চনত তেখেত অসম সাহিত্য সভাৰ সভাপতি নিৰ্বাচিত হয়।
১৯৬৯ চনত অসমীয়া নাটৰ পাঁচশ বছৰীয়া ইতিহাস বৰ্ণনা কৰা "মঞ্চলেখা" গ্ৰন্থৰ বাবে হাজৰিকাক সাহিত্য অকাডেমি বঁটা প্ৰদান কৰা হয়।
১৯৭১ চনত তেখেতক ভাৰত চৰকাৰৰ দ্বাৰা পদ্মশ্ৰী বঁটাৰে সন্মানিত কৰা হয়।
অসমীয়া সাহিত্যলৈ তেখেতৰ বৰঙনিৰ বাবে ১৯৮২ চনত অসম সাহিত্য সভাই তেখেতক ‘সাহিত্যাচাৰ্য্য’ উপাধি প্ৰদান কৰে।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া কবি
শ্ৰেণী:অসমীয়া নাট্যকাৰ
শ্ৰেণী:অসমীয়া শিশু সাহিত্যিক
শ্ৰেণী:অসমীয়া শিক্ষাবিদ
শ্ৰেণী:অসম সাহিত্য সভাৰ সভাপতি
শ্ৰেণী:পদ্মশ্ৰী বঁটা বিজয়ী
শ্ৰেণী:অসমীয়া ভাষাৰ সাহিত্য অকাডেমি বঁটা বিজয়ী
উত্তৰ চাইপ্ৰাছৰ নাৰী

উত্তৰ চাইপ্ৰাছৰ মহিলাসকল আন্তঃৰাষ্ট্ৰীয়ভাৱে স্বীকৃতি নোপোৱা উত্তৰ চাইপ্ৰাছৰ তুৰ্কী গণৰাজ্যৰ বাসিন্দা, য'ত তেওঁলোকে বিজ্ঞান, আইন আৰু ন্যায়ৰ ক্ষেত্ৰত অৰিহণা যোগাই আহিছে।কিন্তু কেইবাটাও কাৰকে ৰাজনীতিত মহিলাৰ অংশগ্ৰহণত বাধাৰ সৃষ্টি কৰিছে আৰু গণৰাজ্যৰ বিধানসভাৰ মাত্ৰ ৮%হে মহিলা। ২০১৩ চনত ছিবেল চাইবাৰ উত্তৰ চাইপ্ৰাছৰ প্ৰথমগৰাকী মহিলা প্ৰধানমন্ত্ৰী হিচাপে পৰিগণিত হয়।

উত্তৰ চাইপ্ৰাছত কোনো সক্ৰিয় মহিলা আশ্ৰয় শিবিৰ নাই। ২০১৪ চনত সংসদে সৰ্বসন্মতিক্ৰমে লিংগ সমতাক প্ৰসাৰিত কৰা এটা বিভাগ স্থাপনৰ বাবে ভোটদান কৰে, যিয়ে মহিলা কল্যাণৰ বাবে প্ৰতিষ্ঠান স্থাপন কৰি আছে।

সমাজৰ মনোভাৱ

২০১০ চনত এছ’চিয়েশ্যন ফৰ চাপৰ্ট ফৰ লাইফ ফ্ৰম উইমেন (KAYAD)ৰ বাবে ৬০০ গৰাকী মহিলাৰ সম্পৰ্কে কৰা এক সমীক্ষাত ইংগিত পোৱা গৈছে যে ৫১% মহিলাই এই কথাত সন্মত হৈছে যে মহিলাসকলে পূৰ্বনিৰ্ধাৰিত লিংগ ভূমিকাৰ সৈতে খাপ খাব লাগিব, ৮৮% মহিলাই এই কথাত সন্মত যে সকলোৰে ঊৰ্দ্ধত মহিলাসকল ভাল হ’ব লাগে মাতৃ আৰু ঘৰৰ যত্ন ল'ব পাৰে, ৫৮% লোকে বিশ্বাস কৰিছিল যে মহিলাসকলক স্বামীৰ আগতে ঘৰত উপস্থিত হ'বহি লাগে আৰু ৮০% লোকে ছোৱালীক "নাৰী" হ'বলৈ ডাঙৰ-দীঘল কৰিব লাগে বুলি বিশ্বাস কৰিছিল৷ ২০% লোকে বিশ্বাস কৰিছিল যে বিধৱা বা বিবাহ বিচ্ছেদ হোৱা মহিলাসকলে অকলে থাকিব নালাগে। ৪০% লোকে সমাজৰ হেঁচাত নিজৰ লক্ষ্যত উপনীত হোৱাত অসুবিধা হোৱা বুলি উল্লেখ কৰাৰ বিপৰীতে ৩৮% লোকে বিশ্বাস কৰে যে পুৰুষৰ তুলনাত ৰাজহুৱা জীৱনত মহিলাৰ বাবে উল্লেখযোগ্য ভূমিকা থকাটো ইমান গুৰুত্বপূৰ্ণ নহয়। ৫৫% লোকে বিশ্বাস কৰিছিল যে অৰ্থনৈতিক অৱস্থাৰ বাবে প্ৰয়োজনীয় নহ'লেও মহিলাসকলে পৰিয়ালৰ বাহিৰত কাম কৰিব পাৰিব লাগে।

ৰাজনীতি

উত্তৰ চাইপ্ৰাছত ৰাজনীতিত প্ৰৱেশ কৰা মহিলাসকলক প্ৰভাৱিত কৰা বাধাসমূহৰ ভিতৰত আছে ঘৰ, মাতৃত্ব, পৰিয়াল আৰু ৰাজনৈতিক জীৱনৰ বাবে সময় বিনিয়োগ কৰা। পৰম্পৰাগতভাৱে পুৰুষৰ বাবে সংৰক্ষিত হৈ থকা সামাজিক স্থান কফিহাউচ আৰু মেইহানে (পৰম্পৰাগত পানীয়ৰ টেভাৰ্ণ) তুৰ্কী চাইপ্ৰ’ছৰ ৰাজনীতিৰ কেন্দ্ৰীয় বিষয় হৈ থকাটো মহিলাসকলৰ বাবে অন্য এক কাৰক। আনকি ৰাজনৈতিক দলৰ কিছুমান আঞ্চলিক মুখ্য কাৰ্যালয়েও কফিহাউচ হিচাপে কাম কৰে।

নাৰীৰ বিৰুদ্ধে হোৱা হিংসা

২০১৪ চনত ২০৪ গৰাকী মহিলাই তেওঁলোকৰ বিৰুদ্ধে হোৱা হিংসাৰ খবৰ দি আৰক্ষীৰ সমুখত অভিযোগ দাখিল কৰিছিল। সেই সময়ৰ শ্ৰম আৰু সামাজিক সুৰক্ষা মন্ত্ৰী আজিজ গুৰ্পিনাৰে এই সংখ্যাটোক "ভয়ংকৰ" বুলি অভিহিত কৰিছিল। ২০১৩ চনৰ পৰা ২০১৫ চনৰ ভিতৰত মুঠ অভিযোগৰ সংখ্যা আছিল ৪৪২টা আৰু সেই সময়ৰ স্বৰাজ মন্ত্ৰী আছিম আকানছয়ৰ মতে, মাত্ৰ ১০% ভুক্তভোগীয়েহে হিংসাৰ ৰিপৰ্ট দিয়া বুলি অনুমান কৰা হৈছে। উত্তৰ চাইপ্ৰাছে ২০১১ চনত ইস্তানবুল সন্ধি অনুমোদন কৰে। ২০১২ চনত বেচৰকাৰী সংস্থা ফেমিনিষ্ট ৱৰ্কশ্বপে ১০০০ গৰাকী বিবাহিত মহিলাৰ সম্পৰ্কে কৰা এক সমীক্ষাত দেখা গৈছে যে ৩৩% বিবাহিত মহিলাই হিংসাৰ সন্মুখীন হৈছিল, আনহাতে অংশগ্ৰহণকাৰীসকলে গড়ে ২.৫৮ গৰাকী মহিলাক নিজৰ সংগীৰ পৰা হিংসাৰ সন্মুখীন হোৱা বুলি জনাইছে। ১৪% মহিলাই বৈবাহিক ধৰ্ষণৰ অভিজ্ঞতা লাভ কৰা বুলি কয়।

কৰ্মসংস্থান

২০১৫ চনত ৰাজ্যিক পৰিকল্পনা সংস্থাৰ এক সমীক্ষা অনুসৰি ৩৯-৪০% মহিলাই কৰ্মশক্তিত অংশগ্ৰহণ কৰাৰ বিপৰীতে ৭১-৭২% পুৰুষে কৰ্মশক্তিত অংশগ্ৰহণ কৰে। মহিলা নিবনুৱাৰ হাৰ ৮.৯%, পুৰুষৰ ৬.৫%৷ আনহাতে আৰু সকলো কৰ্মচাৰীৰ ৩৬.৫% মহিলা। ইয়াৰ উপৰি দেখা গৈছে যে সেৱা-খণ্ডত ৮৫.৭% মহিলা নিয়োজিত আছিল, য'ত পুৰুষৰ হাৰ ৬৭.৮%। ২০০৮ চনৰ একেটা সমীক্ষাতে ইংগিত পোৱা গৈছে যে ৬৭.১% পুৰুষৰ বিপৰীতে মাত্ৰ ৩৬.২% মহিলাইহে কৰ্মশক্তিত অংশগ্ৰহণ কৰিছিল। মহিলা নিবনুৱাৰ হাৰ ১৪%, পুৰুষৰ ৭.৬% আৰু সকলো কৰ্মচাৰীৰ ৩২.৬% মহিলা।

তথ্যউৎস

শ্ৰেণী:দেশভেদে নাৰী
শ্ৰেণী:নাৰীৰ অধিকাৰ
অগ্নিগড় (চলচ্চিত্ৰ)

অগ্নিগড় ১৯৯৪ চনত মুক্তি পোৱা এখন সাম্প্ৰতিক বিষয়বস্তুৰ আধাৰত নিৰ্মিত অসমীয়া ছবি। অগ্নিগড়ৰ কাহিনী, চিত্ৰনাট্য আৰু পৰিচালনা চন্দ্ৰ মুদৈৰ। প্ৰযোজনা প্ৰদীপ গগৈৰ। মূল চৰিত্ৰটোত অভিনয় কৰিছে অৰুণ নাথে। সংগীত ভূপেন উজীৰৰ। গীতত কণ্ঠদান কৰিছে ভূপেন হাজৰিকাই।

অভিনয় শিল্পী

অৰুণ নাথ
বিষ্ণু খাৰঘৰীয়া
আব্দুল মজিদ
জয়ন্ত ভাগৱতী
গুণ মহন্ত
জেৰিফা ৱাহিদ
পবিত্ৰ বৰকাকতি
প্ৰদীপ হাজৰিকা
কৃষ্ণা দাস

তথ্য উৎস

বাহ্যিক সংযোগ

শ্ৰেণী:অসমীয়া চলচ্চিত্ৰ
শ্ৰেণী:১৯৯০ দশকৰ অসমীয়া চলচ্চিত্ৰ
শ্ৰেণী:পোখালি (অসমীয়া চলচ্চিত্ৰ)
শ্ৰেণী:১৯৯৪ বৰ্ষৰ চলচ্চিত্ৰ
জন হেনৰী (লোকগাথা)

‘’’জন হেনৰী’’’ এজন আমেৰিকান লোকগাথাৰ নায়ক, এজন আফ্ৰিকীয় মাৰ্কিন মুক্ত ব্যক্তি। তেওঁ এজন "ষ্টীল ড্ৰাইভিং মেন" হিচাপে কাম কৰা বুলি কোৱা হয়, এনেকুৱা এজন ব্যক্তি, যাৰ ওপৰত ৰেলপথৰ সুৰংগ নিৰ্মাণৰ বাবে শিলত ফুটা কৰি বিস্ফোৰক ভৰোৱাৰ দায়িত্ব ন্যস্ত কৰা হৈছিল। শিলত ফুটা কৰিবলৈ হাতুৰীৰে কোবাই কোবাই তাত তীখাৰ ড্ৰিল ভৰোৱা হয় আৰু এই হাতুৰী কোবোৱা কাম কৰিছিল জন হেনৰীয়ে।
জন হেনৰীৰ কাহিনী এটা ক্লাছিক ব্লুজ লোকগীতত ড্ৰিলিং মেচিনৰ সৈতে তেওঁৰ দ্বন্দ্বৰ বিষয়ে কোৱা হৈছে আৰু ই অসংখ্য কাহিনী, নাটক, কিতাপ আৰু উপন্যাসৰ বিষয়বস্তু হৈ আহিছে।

কিংবদন্তী

কিংবদন্তি অনুসৰি ষ্টীল ড্ৰাইভাৰ হিচাপে জন হেনৰীৰ দক্ষতাক ভাপ চালিত ৰক ড্ৰিলৰ দক্ষতাৰ সৈতে জোখা হৈছিল। যন্ত্ৰ সৈতে হোৱা এই প্ৰতিযোগিতাত মাত্ৰ এটা হাতুৰীৰ সহায়ত তেওঁ জয়ী হৈছিল যদিও অত্যধিক চাপৰ বাবে হৃদযন্ত্ৰৰ ক্ৰিয়া বন্ধ হৈ মৃত্য মুখত পৰিছিল।পশ্চিম ভাৰ্জিনিয়াৰ বিগ বেণ্ড সুৰংগ, ভাৰ্জিনিয়াৰ লুইছ সুৰংগ, আৰু আলাবামাৰ কুছা মাউণ্টেন সুৰংগকে ধৰি বিভিন্ন স্থানক এই প্ৰতিযোগিতাৰ বাবে হিচাপে প্ৰস্তাৱ কৰা হৈছে।

ইতিহাস

জন হেনৰীৰ কিংবদন্তিৰ বহু দিশৰ ঐতিহাসিক সত্যতা এক বিতৰ্কৰ বিষয়। গৱেষক স্কট ৰেইনল্ডছ নেলছনৰ মতে প্ৰকৃত জন হেনৰীৰ জন্ম হৈছিল ১৮৪৮ চনত নিউ জাৰ্চীত আৰু তেওঁৰ কৰ্মক্ষেত্ৰৰ জটিলতাৰ বাবে চিলিকোচিছত আক্ৰান্ত হৈ মৃত্যু হৈছিল আৰু অত্যধিক পৰিশ্ৰমৰ হেচাত নহয়।

জনপ্ৰিয় সংস্কৃতিত

চলচ্চিত্ৰ

১৯৯৫ চনত ৰ’জাৰ এৰন ব্ৰাউনৰ ‘’টল টেল’’ নামৰ ছবিখনত জন হেনৰীৰ চৰিত্ৰটো চিত্ৰিত কৰা হৈছিল। এজন প্ৰাক্তন দাস, জন হেনৰীয়ে ডেনিয়েল নামৰ এজন পলায়ন কৰা কৃষকৰ পুত্ৰক গুণ্ডাৰ পৰা বচাবলৈ দেখা দিয়ে।

২০১৮ চনত ক্লাছিক আমেৰিকান লোককথাৰ চৰিত্ৰসমূহক কেন্দ্ৰ কৰি এখন ছবি নিৰ্মাণৰ কাম ঘোষণা কৰা হয়, যাৰ নাম আছিল ‘’জন হেনৰী এণ্ড দ্য ষ্টেটছমেন’’।

২০২০ চনত টেৰী ক্ৰুই জন হেনৰীৰ চৰিত্ৰটোৰ আধুনিক যুগৰ অভিযোজন হিচাপে তৈয়াৰ কৰা চৰিত্ৰত অভিনয় কৰিছিল। কাহিনীভাগৰ কেন্দ্ৰবিন্দু হৈছে, তেওঁলোকৰ প্ৰাক্তন নেতাৰ পৰা পলাই ফুৰা দুজন কিশোৰ-কিশোৰীক এজন প্ৰাক্তন গেং মেম্বাৰে আশ্ৰয় দিয়ে । ছবিখন মুক্তি দিছিল ছাবান ফিল্মছে।

সংগীত

জন হেনৰীৰ কাহিনী পৰম্পৰাগতভাৱে দুবিধ গীতৰ জৰিয়তে বৰ্ণিত হয়: বেলাড বা মালিতা, যাক সাধাৰণতে "জন হেনৰীৰ বেলাড" বুলি কোৱা হয়, আৰু "হামাৰ বা হাতুৰীৰ গীত" (এবিধ কৰ্মগীত)। প্ৰত্যেকৰে গীতৰ কথা বহল আৰু ভিন্ন। কিছুমান গীত আৰু কিছুমান প্ৰাৰম্ভিক লোক ইতিহাসবিদৰ গৱেষণাই জন হেনৰীৰ বিষয়ে লিখা গীতসমূহক পশ্চিম ভাৰ্জিনিয়াৰ এজন আউটলাউ জন হাৰ্ডিৰ গীতৰ সৈতে ৰিজায়। জন হেনৰীৰ জীৱনৰ বিষয়ে লিখা বেলাডত সাধাৰণতে চাৰিটা প্ৰধান উপাদান থাকে: শিশু অৱস্থাত জন হেনৰীয়ে কৰা এটা পূৰ্বাভাষ যে ষ্টীল-ড্ৰাইভিঙৰ ফলত তেওঁৰ মৃত্যু হ'ব; ষ্টীম হেমাৰৰ সৈতে হোৱা কিংবদন্তি প্ৰতিযোগিতাৰ আগজাননী আৰু ফলাফল; হেনৰীৰ মৃত্যু আৰু সমাধি ; আৰু তেওঁৰ পত্নীৰ প্ৰতিক্ৰিয়া।

তথ্য সংগ্ৰহ

টোকা

অধিক পঠন

বাহ্যিক সংযোগ

Lyrics to various versions of "John Henry"
Survey of books about the legend of John Henry
Website on racial protest and resistance in the John henry ballad.
John Henry bibliography compiled by the Archive of Folk Culture staff at the Library of Congress

শ্ৰেণী:আমেৰিকাৰ লোকগীত
শ্ৰেণী:আমেৰিকা যুক্তৰাষ্ট্ৰ
শ্ৰেণী:কাল্পনিক চৰিত্ৰ
মৃদুল হালৈ

মৃদুল হালৈ এগৰাকী অসমীয়া কবি আৰু সাংবাদিক। প্ৰান্তিক আলোচনীৰ পাতত তেওঁ কবি হিচাপে আত্মপ্ৰকাশ কৰে। অকলে আছোঁ কুশলে আছোঁ কাব্য সংকলনৰ বাবে তেওঁ মুনীন বৰকটকী বঁটা আৰু সাহিত্য অকাডেমী যুৱ পুৰস্কাৰ লাভ কৰে।

চমু জীৱনী

১৯৮৮ চনৰ ৫ ফেব্ৰুৱাৰীত পাগলাদিয়া নদীৰ পাৰত অৱস্থিত নলবাৰী জিলাৰ চেংনৈ (বালিতাৰা)ত মৃদুল হালৈৰ জন্ম হয়। তেওঁ‌ৰ পিতৃ বালিতাৰা উচ্চ মাধ্যমিক বিদ্যালয়ৰ শিক্ষক গোৱৰ্ধন হালৈ আৰু মাতৃ অণিমা হালৈ। বালিতাৰা উচ্চ মাধ্যমিক বিদ্যালয়ৰ পৰা তেওঁ প্ৰাথমিক শিক্ষা গ্ৰহণ কৰে। পৰৱৰ্তী সময়ত তেওঁ শংকৰদেৱ একাডেমী, নলবাৰীত অধ্যয়ন কৰে আৰু গুৱাহাটী বিশ্ববিদ্যালয়ৰ পৰা অসমীয়া বিভাগত স্নাতকোত্তৰ শিক্ষা সম্পূৰ্ণ কৰে।

সাহিত্যকৃতি

স্কুলীয়া দিনৰ পৰা কবিতাৰ চৰ্চা আৰম্ভ কৰা হালৈৰ প্ৰথম কবিতা 'শৰৎ' শিশু আলোচনী মৌচাকত প্ৰকাশিত হয়। কলেজত পঢ়ি থকা সময়ত তেওঁ কবিতাৰ প্ৰতি অধিক আগ্ৰহী হয় আৰু ২০০৬ চনত প্ৰান্তিক আলোচনীত কবিতা প্ৰকাশিত হোৱাৰ পিছত কবিতা সম্বন্ধে অধিক সচেতন হয়। কবি নীলমণি ফুকনক আদিগুৰু হিচাপে মানি অহা হালৈৰ প্ৰথম কাব্য সংকলন “অকলে আছোঁ কুশলে আছোঁ” ২০১০ চনত প্ৰকাশ পায়। এই সংকলনটিত ২০০৬ চনৰ পৰা ২০১০ চনলৈ ৰচিত কবিতাসমূহ সন্নিৱিষ্ট কৰা হৈছে। এই সংকলনটিৰ বাবে তেওঁ ২০১৩ বৰ্ষৰ মুনীন বৰকটকী বঁটা আৰু ২০১৫ বৰ্ষৰ সাহিত্য অকাডেমী যুৱ পুৰস্কাৰ লাভ কৰে। ২০১৪ চনত তেওঁৰ দ্বিতীয় কাব্যপুথি “আমাৰ ভাল হ’ব” প্ৰকাশিত হয়। ইয়াৰ উপৰিও তেওঁ নীলমণি ফুকনৰ কবিতাৰ নেপথ্য " নামৰ আন এখন গ্ৰন্থ সম্পাদনা কৰে য'ত নীলমণি ফুকনৰ সৈতে সম্পাদকৰ কথোপকথন, কবিতাৰ সৃষ্টিৰ আঁৰৰ কথা আৰু কবিতাৰ সৈতে জড়িত কিছু চিত্ৰকৰ্ম সংযোজিত হৈছে। ২০১৬ চনত প্ৰকাশিত এই কিতাপখনৰ প্ৰকাশক আঁক-বাক।

কাব্যশৈলী

মূলতঃ নীলমণি ফুকন, হীৰেন ভট্টাচাৰ্য আৰু নীলিম কুমাৰৰ দ্বাৰা অনুপ্ৰাণিত হোৱা হালৈৰ কবিতাত আইতাকৰ মুখত শুনা লোকগীত, পদ, লোককথা আদিৰ যথেষ্ট প্ৰভাৱ আছে বুলি তেওঁ স্বীকাৰ কৰিছে। তদুপৰি আইতাকক অকালতে হেৰুওৱাৰ ফলত তেওঁৰ কবিতালৈ এক বিষণ্ণতা অথবা নিসংগতাবোধ অহা বুলিও তেওঁ কৈছে। সাহিত্য অকাডেমিৰ বঁটা প্ৰদান পুস্তিকাত হালৈৰ কবিতাত ব্যৱহৃত ঠাঁচ সমূহে গভীৰ মানৱীয় সম্বন্ধক ৰেখাংকিত কৰিছে তথা যথাৰ্থ বোধ স্বৰূপে কাৰ্য কৰে বুলি উল্লেখ কৰা হৈছে। হৰেকৃষ্ণ ডেকাই কৈছে "তেওঁৰ অনুচ্চ কণ্ঠৰ কবিতাবোৰত নিসংগতা, বিষাদ, বিচ্ছেদৰ বেদনা মৰ্মস্পৰ্শী হৈ প্ৰকাশ পাইছে।"

সাংবাদিকতা

২০১২ চনৰ পৰাই মৃদুল হালৈয়ে নিয়মীয়া বাৰ্তা কাকতত উপ-সম্পাদক হিচাপে কাম কৰে। তাৰ পিছত তেওঁ দৈনিক জনমভূমি কাকতৰ সম্পাদনা বিভাগত কাম কৰে। ইয়াৰ লগতে তেওঁ টাইমছ অৱ ইণ্ডিয়াৰ অসমীয়া আলোচনী এই সময়তো সহকাৰী সম্পাদক হিচাপে কাম কৰে। সম্প্ৰতি তেওঁ দৈনিক অসম কাকতৰ উপ-সম্পাদক হিচাপে কৰ্মৰত হৈ আছে।

বঁটা আৰু সন্মান

মুনীন বৰকটকী বঁটা
সাহিত্য অকাডেমী যুৱ পুৰস্কাৰ

তথ্য সংগ্ৰহ

শ্ৰেণী:অসমীয়া কবি
শ্ৰেণী:জীৱিত ব্যক্তি
শ্ৰেণী:মুনীন বৰকটকী বঁটা বিজয়ী
শ্ৰীশ্ৰী স্বামী বিবেকানন্দৰ চিকাগো বক্তৃতা

শ্ৰেণী:ভাষণ
শ্ৰেণী:দেবেন্দ্ৰনাথ বেজবৰুৱাৰ সাহিত্যকৰ্ম
শ্ৰেণী:স্বামী বিবেকানন্দৰ সাহিত্যকৰ্ম
শ্ৰেণী:অনূদিত গ্ৰন্থ
গৌহৰ খান

গৌহৰ খান (জন্ম: ২৩ আগষ্ট ১৯৮৩) এগৰাকী ভাৰতীয় অভিনেত্ৰী, মডেল আৰু সৌন্দৰ্য প্ৰতিযোগিতাৰ খিতাপধাৰী। তেওঁ মডেল হিচাপে নিজৰ কেৰিয়াৰ আৰম্ভ কৰিছিল আৰু ২০০২ চনত ফেমিনা মিছ ইণ্ডিয়া প্ৰতিযোগিতাত অংশগ্ৰহণ কৰিছিল। তেওঁ ২০১৩ চনৰ বিগ বছ ছিজন ৭-ৰ বিজয়ী আছিল। গৌহৰে হিন্দী চলচ্চিত্ৰ আৰু টেলিভিছনতো অভিনয় কৰিছে।

বিভিন্ন নৃত্যৰ গীতত অভিনয় কৰাৰ পাছত, খানে য়াছ ৰাজ ফিল্মছৰ ‘ৰকেট সিং: চেলচমেন অৱ দ্য ইয়াৰ’ (২০০৯)-ৰ জৰিয়তে অভিনয়ত আত্মপ্ৰকাশ কৰে। খানে পৰৱৰ্তী সময়ত একচন থ্ৰিলাৰ ‘গেম’ (২০১১), প্ৰতিশোধমূলক ড্ৰামা ‘ইছাকজাদে’ (২০১২), ছাচপেন্স থ্ৰিলাৰ ‘ফিভাৰ’ (২০১৬), ৰোমাণ্টিক কমেডী ‘বদৰিনাথ কী দুলহানিয়া’ (২০১৭) আৰু ভাৰতীয় পিৰিয়ড ড্ৰামা ‘বেগম জান’ (২০১৭)-ৰ দৰে ছবিত অভিনয় কৰিছে।

প্ৰাৰম্ভিক জীৱন

খানৰ জন্ম ১৯৮৩ চনৰ ২৩ আগষ্টত তেওঁ পুনেৰ মাউণ্ট কাৰমেল কনভেণ্ট স্কুলৰপৰা স্কুলীয়া শিক্ষা সম্পূৰ্ণ কৰিছিল। তেওঁ পাঁচজন ভাই-ভনীৰ ভিতৰত কনিষ্ঠ আৰু অভিনেত্ৰী নিগাৰ খানৰ ভগ্নী।

ব্যক্তিগত জীৱন

খনে ২০১৩ চনত তেওঁৰ ‘বিগ বছ ৭’-ৰ সহ-প্ৰতিযোগী কুশল টেণ্ডনৰ সৈতে প্ৰেমৰ সম্পৰ্কত আছিল,

২০২০ চনৰ নৱেম্বৰ মাহত সংগীত পৰিচালক ইছমাইল দৰবাৰৰ পুত্ৰ তথা অভিনেতা জায়েদ দৰবাৰৰ সৈতে তেওঁৰ আঙঠি পিন্ধোৱা পৰ্ব সম্পন্ন হয়। একে বছৰৰে ২৫ ডিচেম্বৰত তেওঁলোকৰ বিবাহ সম্পন্ন হয়। ২০২২ চনৰ ২০ ডিচেম্বৰত তেওঁ ইনষ্টাগ্ৰামৰ জৰিয়তে ঘোষণা কৰে যে দম্পতীটোৱে তেওঁলোকৰ প্ৰথম সন্তানৰ বাবে অপেক্ষা কৰিছে। ২০২৩ চনৰ ১০ মে’ত তেওঁ এটা পুত্ৰ সন্তান জন্ম দিয়ে, যাৰ নাম ‘জেহান’ ৰখা হয়।

তথ্যসূত্ৰ

বাহ্যিক সংযোগ

Gauahar Khan at IMDb

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
শ্ৰেণী:সৌন্দৰ্য প্ৰতিযোগী
ইলেক্ট্ৰা (ছফ'ক্লেছ)

ইলেক্ট্ৰা (প্ৰাচীন গ্ৰীক: Ἠλέκτρα, ইংৰাজী: Electra, Elektra বা The Electra) হৈছে ছফ'ক্লেছৰ দ্বাৰা ৰচিত এখন গ্ৰীক ট্ৰেজেডী নাটক। এই নাটখন ৰচনা কৰাৰ সঠিক তাৰিখ জনা নাযায় যদিও ফিল’কটেটিছ (Philoctetes, খ্ৰীষ্টপূৰ্ব ৪০৯) আৰু অডিপাছ এট কলনাছ (Oedipus at Colonus, খ্ৰীষ্টপূৰ্ব ৪০৬)ৰ সৈতে বিভিন্ন শৈলীগত সাদৃশ্যৰ পৰা পণ্ডিতসকলে ধৰি লৈছে যে ইয়াক ছফ'ক্লেছৰ কেৰিয়াৰৰ শেষৰ ফালে লিখা হৈছিল। জেবৰ মতে নাট খন খ্ৰীষ্টপূৰ্ব ৪২০ আৰু খ্ৰীষ্টপূৰ্ব ৪১৪ চনৰ ভিতৰত লিখা হৈছিল।

কাহিনীভাগ

ট্ৰজান যুদ্ধৰ পিছতে ক্লাইটেমনেষ্ট্ৰা আৰু তেওঁৰ প্ৰেমিক এজিষ্টাছে ইলেক্ট্ৰাৰ পিতৃ আগামেমননক হত্যা কৰিছিল৷ এই হত্যাৰ ন্যায় প্ৰাপ্তিৰ বাবে তাৰ কেইবছৰমানৰ পাছত ইলেক্ট্ৰা আৰু তেওঁৰ ভাতৃ অৰেষ্টেছে কৰা তিক্ত সংগ্ৰামৰ কথা নাটকখনত বৰ্ণনা কৰা হৈছে।

যেতিয়া ৰজা আগামেমনন ট্ৰজান যুদ্ধৰ পৰা উভতি আহে, তেতিয়া তেওঁৰ পত্নী ক্লাইটেমনেষ্ট্ৰাই তেওঁক হত্যা কৰে। ক্লাইটেমনেষ্ট্ৰাৰ মতে এই হত্যাকাণ্ড ন্যায্য আছিল কাৰণ আগামেমননে দেৱতাসকলৰ আদেশ অনুসৰি যুদ্ধৰ আগতে তেওঁলোকৰ কন্যা ইফিজেনিয়াক বলি দিছিল। আগামেমনন আৰু ক্লাইটেমনেষ্ট্ৰাৰ কন্যা ইলেক্ট্ৰাই নিজৰ সৰু ভাতৃ অৰেষ্টেছক ফ’চিছৰ ষ্ট্ৰফিয়াছলৈ পঠিয়াই মাকৰ পৰা ৰক্ষা কৰিছিল। ইয়াৰ বহু বছৰ পিছত অৰেষ্টেছ ডাঙৰ হৈ প্ৰতিশোধৰ পৰিকল্পনা আৰু সিংহাসন দখল কৰাৰ উদ্দেশ্যে ঘূৰি আহিছে।

ষ্ট্ৰফিয়াছৰ পুত্ৰ পাইলাডেছ আৰু এজন শিক্ষকৰ সৈতে অৰেষ্টেছ আহি পায়। অৰেষ্টেছ আৰু পাইলাডেছে ঘৰত প্ৰৱেশ কৰি ক্লাইটেমনেষ্ট্ৰাক হত্যা কৰে। এজিষ্টাছ ঘৰলৈ উভতি অহাৰ লগে লগে তেওঁলোকে খৰধৰকৈ তাইৰ মৃতদেহটো এখন চাদৰৰ তলত থৈ অৰেষ্টেছৰ মৃতদেহ হিচাপে তেওঁৰ আগত উপহাৰ দিয়ে। তেওঁ ওৰণিখন তুলি আৱিষ্কাৰ কৰে যে প্ৰকৃততে কোন, আৰু তাৰ পিছত অৰেষ্টেছে নিজকে প্ৰকাশ কৰে। তেওঁলোকে এজিষ্টাছক সুৰক্ষিত কৰি অগ্নিকুণ্ডত হত্যা কৰিবলৈ লৈ যায়, যিটো স্থানত আগামেমননক হত্যা কৰা হৈছিল। এজিষ্টাছৰ মৃত্যুৰ কথা ঘোষণা কৰাৰ আগতেই নাটকখনৰ অন্ত পৰে।

তথ্য সংগ্ৰহ

শ্ৰেণী:গ্ৰীক কিংবদন্তি
শ্ৰেণী:নাটক
ৰাজীৱ গান্ধী হত্যাকাণ্ড

]] ৰাজীব গান্ধী স্মৃতিফলক; ঠিক এই ঠাইখিনিতে নিহত হৈছিল ৰাজীৱ।

ভাৰতৰ সপ্তম প্ৰধানমন্ত্ৰী ৰাজীৱ গান্ধীক ১৯৯১ ইং চনৰ ২১ মে তৰিখে দক্ষিণ ভাৰতৰ তামিলনাডুৰ ৰাজধানী চেন্নাইৰ পৰা প্ৰায় ৩০ কি:মি: নিলগৰ এখন গাঁৱত শ্ৰীপেৰুম্বুদূৰ লোকসভা সমষ্টিৰ কংগ্ৰেচ প্ৰাৰ্থীৰ হৈ ভাগ লোৱা এখন নিৰ্বাচনী প্ৰচাৰ সভাত এক আত্মঘাতী বোমা আক্ৰমণৰ দ্বাৰা হত্যা কৰা হয়। ভৰতৰ ইতিহাসত এই ঘটনাক ৰাজীৱ গান্ধী হত্যাকাণ্ড হিচাপে জনা যায়। উক্ত আক্ৰমণত ৰাজীৱ গান্ধীৰ বাহিৰেও অন্য চৈধ্য জন লোক নিহত হয়।
তেনমোঝি ৰাজাৰত্নম ওৰফে ধনু নামৰ এল টি টি ই ৰ মহিলা সদস্য এগৰাকীয়ে আত্মঘাতী আক্ৰমণৰ জৰিয়তে ৰাজীৱ গান্ধীক হত্য্য কৰে।উল্লেখ্য যে সেই সময়তে ভাৰতীয় শান্তি ৰক্ষা বাহিনীক শ্ৰীলংকাৰ গৃহযুদ্ধৰ পৰা বিতাৰিত কৰিছিল।
দুটা তদন্ত আয়োগে তদন্ত কৰি পিছলৈ এই হত্যাকণ্ডৰ তত্ব উদঘাটন কৰে আৰু এই হত্যাকাণ্ড এখন জাতীয় চৰকাৰৰ পতনৰ কাৰণ হৈ পৰে।

হত্যা

ৰাজীৱ গান্ধীয়ে পৰৱৰ্তী লোকসভা নিৰ্বাচনৰ প্ৰচাৰৰ বাবে দক্ষিণ ভাৰতলৈ গৈছিল। বিশাখাপট্টনামত সফলতাৰে নিৰ্বাচনী প্ৰচাৰত অংশ লোৱাৰ পিছত তেওঁৰ লক্ষ্য আছিল তামিলনাডুৰ শ্ৰীপেৰুম্বুদূৰ। মাদ্ৰাজত( এতিয়া চেন্নাই) উপস্থিত হোৱাৰ দুঘন্টা পিছত তেওঁ বগা এম্বেচাদৰ কাৰৰ কনভয় এটাৰ সৈতে শ্ৰীপেৰুম্বুদূৰলৈ ৰাওনা হৈছিল। যোৱা পথত নিৰ্বাচনী প্ৰচাৰ থলী কিছুমানত কনভয়টো ৰৈ ৰৈ গৈছিল। তেওঁৰ গাড়ীত এজন বিদেশী সাংবাদিকো গৈছিল যিয়ে তেওঁৰ যাত্ৰা পথত এক সাক্ষৎকাৰ গ্ৰহণ কৰিছিল। সভাথলীত উপস্থিত হৈ, গাড়ীৰ পৰা নামি মঞ্চ অভিমুখে খোজকাঢ়ি আগবাঢ়িছিল। আৰু ইয়াতে শুভকাংশী, কংগ্ৰেছ কৰ্মী, স্কুলীয়া ছাত্ৰ-ছাত্ৰীয়ে মালাৰে তেওঁক সম্বৰ্দ্ধনা জনাইছিল। এই সভাখন নিশা হৈছিল আৰু প্ৰায় ১০ বাজি ২১ মিনিটত হত্যাকাৰী ধনুয়ে গান্ধীক সম্ভাষণ জনাবলৈ আগবাঢ়ি আহে আৰু গান্ধীৰ চৰণ চুবলৈ হালি যায় আৰু কাপোৰৰ তলত কঁকালত বান্ধি অহা আৰ ডি এক্স ভৰ্তি বেল্টডাল সক্ৰিয় কৰি দিয়ে। এই বিষ্ফোৰণত হত্যাকাৰী ধনু আৰ গান্ধীৰ উপৰিও অন্য ১৪ জন লোক নিহত হয়। এই হত্যাকাণ্ডৰ দৃশ্যটো এজন স্থানীয় ফটোগ্ৰাফাৰৰ কেমেৰাই ধৰি ৰাখে। কেমেৰা আৰু ফিল্মখন সেই স্থানত পোৱা গৈছিল যদিও ফটোগ্ৰাফাৰজন নিহত হৈছিল।

শ্ৰেণী:অপৰাধ
শ্ৰেণী:স্বাধীনোত্তৰ ভাৰত
মাৰিয়া উইটনাৰ

মাৰিয়া উইটনাৰ (গাজদাগ-উইটনাৰ; ৯ জুন ১৯৩৭ – ১৪ ছেপ্টেম্বৰ ২০২২) ১৯৫৬ চনৰ হাংগেৰিয়ান বিপ্লৱত অংশগ্ৰহণ কৰা এগৰাকী হাংগেৰী বিপ্লৱী আৰু ৰাজনীতিবিদ আছিল।

প্ৰাথমিক জীৱন

উইটনাৰে ১৯৩৭ চনৰ ৯ জুনত বুডাপেষ্টত জন্মগ্ৰহণ কৰিছিল। তেওঁ দেউতাকক দেখা নাপালে আৰু মাকে তেওঁক নানসকলৰ ওচৰলৈ পঠিয়াই দিলে। দুবছৰ বয়সত তেওঁক কাৰ্মেলাইট ক্লষ্টাৰলৈ পঠিওৱা হৈছিল। ১৯৪৮ চনত মাকক লগ পায় আৰু অতি সোনকালেই তেওঁক ৰাজ্যিক যত্নলৈ পঠিয়াই দিয়ে। মাধ্যমিক বিদ্যালয়ৰ পঢ়া-শুনা বন্ধ কৰি শ্ব'লনকত আৰু কিস্কুনহেগেছ জিলাৰ কাউন্সিলৰ বাবে টাইপিষ্ট আৰু চৰ্টহেণ্ড লেখক হিচাপে কাম কৰিবলৈ আৰম্ভ কৰে। ১৯৫৫ চনত তেওঁ এজন পুত্ৰ সন্তান জন্ম দিয়ে আৰু ডেৰ বছৰৰ পাছত বুডাপেষ্টলৈ গুচি যায়। ইতিমধ্যে তেওঁ অদ্ভুত কাম হাতত লৈছিল।

তথ্যসূত্ৰ

শ্ৰেণী:হাংগেৰীৰ ব্যক্তি
শ্ৰেণী:মৃত্যুুদণ্ডপ্ৰাপ্ত মহিলা
শ্ৰেণী:মহিলা ৰাজনীতিবিদ
মি এট দ্য জু

মি এট দ্য জু ইউটিউবত আপল'ড হোৱা প্ৰথম ভিডিঅ'। ছাইটৰ সহ-সংস্থাপক জাৱেদ কৰীমে জাৱেদ ব্যৱহাৰকাৰী নামেৰে ২৩ এপ্ৰিল ২০০৫ত এই ভিডিঅ' আপল'ড কৰিছিল।

তেওঁ সেইদিনাই নিজৰ ইউটিউব একাউণ্ট সৃষ্টি কৰিছিল।

১৯ ছেকেণ্ডৰ ভিডিঅ'টোত জাৱেদ হাতীৰ সন্মুখলৈ যায় আৰু প্ৰশংসা কৰে। ভিডিঅ'টো য়'ক'ব লেপিটস্কিয়ে তুলিছিল।

লিখিত প্ৰতিলিপি আৰু কেপ্‌চন

ইউটিউব কেপ্‌চন:

অসমীয়া অনুবাদ:

তথ্য সংগ্ৰহ

শ্ৰেণী:ইউটিউব
জ্যেক কাৰ্টিয়ে

জ্যেক কাৰ্টিয়ে (৩১ ডিচেম্বৰ ১৪৯১১ ছেপ্টেম্বৰ ১৫৫৭) আছিল ব্ৰিটানিৰ এগৰাকী ফৰাচী সামুদ্ৰিক অভিযাত্ৰী। কাৰ্টিয়ে আছিল প্ৰথম ইউৰোপীয় যিয়ে চেণ্ট লৰেন্স উপসাগৰ আৰু চেণ্ট লৰেন্স নদীৰ পাৰৰ বৰ্ণনা আৰু মানচিত্ৰ নিৰ্মাণ কৰিছিল, যাক তেওঁ ষ্টেডাকোনা (ক্যুবেক চহৰ) আৰু হোচেলাগা (মণ্ট্ৰিয়েল দ্বীপ)ত দেখা দুটা ডাঙৰ বসতিৰ ইৰ'ক'ইয়ান নামৰ নামেৰে "কানাডাৰ দেশ" নাম দিছিল।

তথ্যসূত্ৰ

শ্ৰেণী:অভিযাত্ৰী
পিটনি

পিটনি বনাঞ্চলে আৱৰা জলাশয়। পিটনিবোৰক “ট্ৰেনজিট জ’ন’’ হিচাপে গণ্য কৰা হয়, কাৰণ ইয়াৰ মাটি আৰু পানী দুয়োটাই পৰিৱেশ সৃষ্টিত ভূমিকা পালন কৰে। পিটনিৰ আকাৰ ভিন্ন আৰু ই সমগ্ৰ বিশ্বতে উপলভ্য। পিটনি বা জলাশয়ৰ পানী শুদ্ধ পানী, লৱণযুক্ত পানী বা সাগৰীয় পানী হ’ব পাৰে। বৃহৎ নদী বা হ্ৰদৰ কাষত মিঠা পানীৰ পিটনি গঠন হয়, য'ত প্ৰাকৃতিক পানীৰ স্তৰৰ উঠা-নমা বজাই ৰাখিবলৈ বৰষুণৰ পানী আৰু ঋতুভিত্তিক বান পানীৰ ওপৰত বিশেষভাৱে নিৰ্ভৰশীল। গ্ৰীষ্মমণ্ডলীয় আৰু উপ-গ্ৰীষ্মমণ্ডলীয় উপকূলৰ কাষত নিমখীয়া পানীৰ জলাশয় পোৱা যায়। বা মাটিৰ পৰিপূৰ্ণতা সহ্য কৰিব পৰা গছ-গছনিৰে আবৃত টিলা বা শুকান ভূমিৰ উত্থান থাকে। জলাশয়ৰ প্ৰধান প্ৰকাৰ দুটা হ'ল “প্ৰকৃত’’ বা পিটনিৰ অৰণ্য আৰু "সংক্ৰমণকালীন" বা জোপোহা জলাশয়। কানাডাৰ ব'ৰিয়েল অঞ্চলত "Swamp" শব্দটো কথিতভাৱে ব্যৱহাৰ কৰা হয়, যিটোক অধিক পৰিষ্কাৰকৈ দলনি, জলাহ বা জলাশয় বুলি কোৱা হয়। বিশ্বৰ কিছুমান বৃহৎ জলাশয় আমাজন, মিচিচিপি আৰু কংগো আদি প্ৰধান নদীৰ কাষত পোৱা যায়।

বিল আৰু পিটনিৰ মাজত পাৰ্থক্য

বিল আৰু পিটনি উভয়েইনিৰ্দিষ্ট ধৰণৰ জলাশয়, যিবোৰ জলীয় জৈৱবৈচিত্ৰ্যৰে সমৃদ্ধ আৰু জলীয় মাটিৰে গঠিত হয়। বিল এনে এক জলাশয়, যি ওচৰেৰে বৈ যোৱা পানীৰ দ্বাৰা অহৰহ বা সঘনাই হোৱা বানৰ পানী পায়, য'ত প্ৰধানকৈ কোমল কাণ্ডৰ গছ-গছনি আৰু ঘাঁহজাতীয় উদ্ভিদৰ উত্থান হয়। পিটনি হৈছে সংপৃক্ত মাটি বা থিয় পানীৰে গঠিত জলাশয় আৰু ইয়াত পানীত হোৱা কাঠৰ গছ-গছনি, যেনে তৃণজাতীয়, জোপোহা আৰু গছ থাকে।

জলবিজ্ঞান

পিটনিৰ বৈশিষ্ট্য হৈছে ইয়াৰ সংপৃক্ত মাটি আৰু লাহে লাহে গতি কৰা পানী।]]
পিটনি আৰু অন্যান্য জলাশয়সমূহে পৰম্পৰাগতভাৱে পথাৰ, তৃণভূমি বা বনাঞ্চলৰ তুলনাত কম মূল্যৰ সম্পদ ধৰি ৰাখে। চিকাৰ, ফান্দ বা মাছ ধৰাৰ বাহিৰেও মানুহৰ কামত সহজে ব্যৱহাৰ কৰিব নোৱাৰা অনুৎপাদনশীল ভূমি বুলি এইবোৰ ঠাই জনাজাত। উদাহৰণস্বৰূপে, কৃষকসকলে ঐতিহাসিকভাৱে আৰু কম পৰিমাণে বৰ্তমানেও সাধাৰণতে পথাৰৰ কাষৰ জলাশয়বোৰৰ পানী নিষ্কাশন কৰিছিল, যাতে শস্য ৰোপণৰ বাবে অধিক ব্যৱহাৰযোগ্য মাটি লাভ কৰে৷ আনহাতে, পিটনিয়ে প্ৰাকৃতিক পৰিৱেশৰ সামগ্ৰিক কাৰ্য্যকলাপত উপকাৰী পৰিৱেশগত ভূমিকাহে পালন কৰিব পাৰে (আৰু কৰে) আৰু বহুতো প্ৰজাতিৰ বাবে নিৰ্ভৰযোগ্য বিভিন্ন সম্পদ প্ৰদান কৰে।
পিটনি আৰু অন্যান্য জলাশয় বান ব্যৱস্থাপনা আৰু বান-পানীৰ পৰা প্ৰতিৰক্ষাৰ এক স্বাভাৱিক ৰূপ বুলি প্ৰমাণিত হৈছে। এনে পৰিস্থিতিত য'ত বান হয়, পিটনিবোৰে জলাশয়ৰ ভিতৰৰ অতিৰিক্ত পানী শোষণ কৰি ব্যৱহাৰ কৰে, যাৰ ফলত ই পানী বাগৰি যোৱাত আৰু চাৰিওফালৰ অঞ্চলত বান হোৱাত বাধা দিয়ে। বিশ্বৰ দুই তৃতীয়াংশ মাছ আৰু শামূকৰ উৎপাদন বাণিজ্যিকভাৱে পিটনিৰ ওপৰত নিৰ্ভৰশীল।

তথ্য সূত্ৰ
অনন্ত আচাৰ্য

অনন্ত আচাৰ্য
অনন্ত আচাৰ্য আছিল ১৮ শতিকাৰ কবি ৷ ‘আনন্দ লহৰী’ গ্ৰন্থখন তেওঁ ৰচনা কৰা৷ বৰৰজা ফুলেশ্বৰী আৰু শিৱশিংহৰ নিৰ্দেশত আৰু শংকৰাচাৰ্যৰ ‘সৌন্দৰ্য লহৰী’ স্তোত্ৰৰ আদৰ্শত পুথিখন ৰচনা কৰিছিল৷ তেওঁ শক্তি পূজক আছিল৷

তথ্য সংগ্ৰহ

শ্ৰেণী:অসমীয়া কবি
শ্ৰেণী:সংক্ষিপ্ত জীৱনী
দুৰ্গা

আই গোসাঁনী দুৰ্গা (সংস্কৃত: दुर्गा,) হিন্দু ধৰ্মৰ এগৰাকী উপাস্য দেৱী। তেওঁৰ অন্যান্য নামসমূহ হ'ল চণ্ডিকা, যোগমায়া, অম্বিকা, বৈষ্ণবী, মহিষাসুৰসংহাৰিণী নাৰায়নী, মহামায়া, কাত্যায়নী ইত্যাদি। পুৰাণৰ মতে দুৰ্গা শব্দৰ অৰ্থ হ'ল যি দূৰ্গ সম দুৰ্যোগ নাশ কৰিব পাৰে বা যাক পৰাস্ত কৰাটো অসম্ভৱ। দুৰ্গা দেৱী শাক্ত ধৰ্মত সৰ্বোচ্চ আৰাধ্য দেৱী, বৈষ্ণৱ ধৰ্মত তেওঁক ভগৱান বিষ্ণুৰ অনন্ত মায়া হিচাপে আখ্যা দিয়ে; শৈৱ ধৰ্মত দুৰ্গাক শিৱৰ অৰ্ধাংগিনী পাৰ্বতী হিচাপে অৰ্চনা কৰা হয়। ঋগ্ বেদত দুৰ্গাদেৱীৰ বৰ্ণনা নাই যদিও ঋগ্বোক্ত দেৱীসুক্তক দুৰ্গাদেৱীৰ সুক্ত হিচাপেই মান্যতা দিয়া হয়। ইয়াৰ উপৰিও কেণুপনিষদত বৰ্ণিত হৈমাৱতীকো দুৰ্গা হিচাপেই আখ্যা দিয়া হৈছে; ভাগৱতত শ্ৰীকৃষ্ণৰ যোগমায়াকেই দুৰ্গা আখ্যা দিয়া হৈছে যি হৰি সহায়িনী তথা হৰি ভক্তি প্ৰদায়িনী। এইসমূহৰ উপৰিও দুৰ্গা দেৱীৰ বৰ্ণনা মহাভাৰতৰ বিৰাট পৰ্ব আৰু ওঠৰখন পুৰাণত পোৱা যায়। দুৰ্গা দেৱীৰ ভিন্ন ভিন্ন অৱতাৰসমূহ হ'ল কালিকা, নন্দা, ভ্ৰামৰী, সাকম্ভৰী, ৰক্তদণ্ডিকা, সতী, পাৰ্বতী, কৌশিকী ইত্যাদি। তেওঁৰ উপাসনাৰ অৰ্থে পালন কৰা দুৰ্গা পূজা পূব ভাৰতৰ এক অন্যতম ডাঙৰ ধৰ্মীয় উৎসৱ।

দুৰ্গা পূজা

দুৰ্গা পূজা হৈছে শক্তিৰ অধিষ্ঠাত্ৰী দুৰ্গা দেৱীৰ উপাসনাৰ উৎসৱ। এই উৎসৱক নৱৰাত্ৰী বুলিও জনা যায়; পশ্চিম বংগ, অসম, বিহাৰ, উৰিষ্যাত, ঝাৰখাণ্ডত দুৰ্গা পূজা বহুলভাৱে উদযাপন কৰা হয়; উত্তৰ ভাৰতত নৱৰাত্ৰী হিচাপে পালন কৰা হয়। দুৰ্গা পূজা শৰৎ (আহিনত) আৰু বসন্ত (চ'ত) ৰ শুক্লাপক্ষত অনুষ্ঠিত হয়। ভাৰতীয় উপমহাদেশৰ একাধিক ৰাষ্ট্ৰই দুৰ্গা পূজা পালন কৰে আৰু বাংলাদেশৰ সংখ্যালঘু হিন্দুসকলেও দুৰ্গা পূজা পালন কৰে। সাধাৰণতে আহিনৰ শুক্ল পক্ষৰ ষষ্ঠ তম দিন তথা ষষ্ঠীৰ পৰা আৰম্ভ হৈ দশমী পৰ্যন্ত থাকে এই দুৰ্গোৎসৱ। এই পাঁচ দিন যথাক্ৰমে দুৰ্গা ষষ্ঠী, মহাসপ্তমী, মহাষ্টমী, মহানৱমী আৰু বিজয়া দশমী নামে জনাজাত। এই পক্ষটোক দেৱীপক্ষ নামেৰেও জনা যায়। পূৰ্বৱৰ্তী অমাবস্যাৰ দিনা এই দেৱীপক্ষৰ সূচনা হয় আৰু ইয়াক মহালয়া বুলিও জনা হয়। আৰু পুৰ্ণিমাৰ দিনা লক্ষ্মী পূজাৰ দিন হিচাপে গণ্য কৰা হয়।

নাম ব্যুৎপত্তি

হিন্দুশাস্ত্ৰত "দুৰ্গা" শব্দটিক ব্যাখ্যা কৰোঁতে কোৱা হৈছে:

অৰ্থাৎ, "দ" বৰ্ণই দৈত্য বিনাশ কৰে, উ-কাৰে বিঘ্ন নাশ কৰে, ৰেফে ৰোগ নাশ কৰে, "গ" বৰ্ণই পাপ নাশ কৰে আৰু অ-কাৰে শত্ৰু নাশ কৰে। ইয়াৰ অৰ্থ, দৈত্য, বিঘ্ন, ৰোগ, পাপ আৰু শত্ৰুৰ হাতৰ পৰা যি ৰক্ষা কৰে, তেৱেঁই দুৰ্গা। " আনহাতে শব্দকল্পদ্ৰুমত কৈছে, "দুৰ্গং নাশয়তি যা নিত্যং সা দুৰ্গা বা প্ৰকীৰ্তিতা"৷ অৰ্থাৎ, যি দুৰ্গ নামে অসুৰক বধ কৰিছিল, তেৱেঁই সকলো সময়ত দুৰ্গা নামে পৰিচিত।
]] এটি মন্দিৰত দেৱী দুৰ্গাৰ প্ৰতিমা।

লগতে চাওক

হুদুৰ দুৰ্গা

তথ্য সংগ্ৰহ

শ্ৰেণী:দুৰ্গা
শ্ৰেণী:দুৰ্গা পূজা
শ্ৰেণী:হিন্দু দেৱী
শ্ৰেণী:লক্ষ্মী